96 THERIDIOIDJS. 



collegit Cel. Oates. Nullam certam notam, qua a " Th. tepi- 

 dariorum " distingui possit, inveni, nisi in forma abdominis, cuj us 

 dorsum non undique est rotundatum, sed angulum distinctissimum 

 magis postice, longe supra mamillas, format. — Cephalothorax piceus, 

 fuscus vel luteus est, palpi et pedes subtestacei, illi apice late nigri- 

 cantes vel infuscati ; femora, patellae, tibiae et metatarsi plerumque 

 apice infuscata vel nigra sunt, femora et tibiae interdum praeterea 

 basi et in medio infuscata. Clypei altitudo longitudine seriei 

 oculorum anticorum parum minor est, saltern J longitudinis mandi- 

 bularum aequans. Series oculorum antica a fronte visa paene recta 

 est, vix vel parum sursum curvata, series postica desuper visa 

 levissime procurva, paene recta. Area oculorum mediorum, quorum 

 antici reliquis paullo majores sunt, plane quadrata est, vel vix latior 

 antice quam postice. Oculi medii antici spatio diametrum oculi 

 aequante separati sunt, paullo longius inter se quam a lateralibus 

 anticis remoti ; oculi postici spatiis aequalibus, oculi diametrum 

 sequantibus, sejuncti videntur. Sternum luteum vel subtestaceum, 

 plerumque macula vel fascia longitudinali abbreviata nigra postice 

 notatum. Mandibidce saltern triplo longiores quam latiores. Ab- 

 domen, quod paullo altius quam longius est, a latere visum 

 supra ante angulum ilium omnium fortissime est convexum, 

 pone angulum praeruptum et plus minus convexum ; mamillae 

 circa aeque longe ab angulo atque a petiolo remotae sunt. Ad 

 colorem abdomen plerumque plus minus obscure cinereum est, 

 nigricanti-subreticulatum, maculis striisque nigris praesertim pos- 

 terius sparsum, pictura praeterea albicanti. In dorso anterius 

 fascia media longitudinalis lata obscura, posteriora versus sensim 

 paullo dilatata, postice truncata, non usque ad angulum dorsi 

 pertinens conspicitur, quae utrinque fascia in aequali albicanti Kmbata 

 est, postice maculis duabus albicantibus limitata (spatium inter eas 

 et angulum dorsi saepe nigrum est, area inter angulum et mamillas 

 plerumque infuscata quoque). A maculis illis, vel paullo ante eas, 

 exit utrinque fascia angusta inaequalis albicans primum (brevissimo 

 spatio) magis foras directa, praeterea per latera, postice, deorsum 

 ducta et paullo procurva, ante quam in dorso et lateribus superius 

 fascia brevior obliqua fortiter sursum curvata albida conspicitur : 

 omnes hae fasciae saepe nigro-limbatae sunt. Praeterea latera plus 

 minus albicanti- et nigro-variata sunt. Area inter angulum dorsi 

 et mamillas plerumque superius lineis vel fasciis duabus albi- 

 cantibus, A angustum apice abruptum formantibus includitur, in 

 medio alio A albicanti notato. Venter plerumque niger vel nigri- 

 cans ante mamillas maculas duas albidas longe inter se rcmotas et 

 saepe linea transversa ejusdem coloris postice conjunctas ostendit ; 

 plicatura genitalis saepe anguste pallida est, et paullo pone earn 

 maculae duae minutae albidae adsunt. Interdum vero paene tota 

 pictura albida, praesertim ventris et areae supra- mamillaris, obsoleta 

 est. Vulva ex (fovea vel) sulco brevi transverso, postice callo nitido 

 limitato constat, qui longitudine (transversim) diametrum femoris 

 postici vix vel non aequat et in medio ita constrictus est, ut in duas 

 foveolas subtransversas dividatur. 



